ททท.ร่วมกับเมืองพารามัตตาจัดงานลอยกระทงยิ่งใหญ่ที่แดนจิงโจ้ 
นายมาริษ เสงี่ยมพงษ์ เอกอัครราชทูตไทย ณ กรุงแคนเบอร์รา มาเป็นประธานเปิดงาน,ททท.สำนักงานซิดนีย์ ร่วมกับเมืองพารามัตตา ประเทศออสเตรเลีย จัดงาน งานลอยกระทง พารามัตตา เป็นเทศกาลประจำปีของเมืองอย่างย่ิงใหญ่อีกปี หวังช่วยโปรโมตการท่องเที่ยว สินค้าไทย และวัฒนธรรมประเพณีไทย คนเข้าชมงานล้นหลาม,นายณัฐพันธ์ ตรีเมฆ ผู้สื่อข่าวไทยรัฐประจำนครซิดนีย์ ประเทศออสเตรเลีย รายงานมาเมื่อเช้าวันที่ 23 พ.ย.ว่า การท่องเที่ยวแห่งประเทศไทย สำนักงานนครซิดนีย์ ร่วมกับเทศบาลเมืองพารามัตตา อยู่ย่านชานเมืองของนครซิดนีย์ ได้จัดงาน ลอยกระทง พารามัตตา เป็นเทศกาลประจำปีของเมืองอย่างย่ิงใหญ่อีกปี ที่บริเวณริมแม่น้ำพารามัตตา เมื่อวันที่ 22 พ.ย. 2557 โดยมี นายมาริษ เสงี่ยมพงษ์ เอกอัครราชทูตไทย ณ กรุงแคนเบอร์รา เป็นประธานเปิดงาน ร่วมกับนายธีรเทพ พรหมวงศานนท์ กงสุลใหญ่ ณ นครซิดนีย์ และนายสก๊อตต์ ลอยด์ นายกเทศมนตรีเมืองพารามัตตา และภายในงานมีการแสดงสินค้าต่างๆ จากประเทศไทย ทั้งงานหัตถกรรมและศิลปะ รวมทั้งร้านจำหน่ายสินค้าโอทอป เครื่องดื่ม และเครื่องปรุงอาหารสำเร็จรูปจากประเทศไทยแบบครบวงจร มาจำหน่ายภายในงาน รวมทั้งการแสดงบนเวที ซึ่งในปีนี้ การท่องเที่ยวแห่งประเทศไทย ได้นำการแสดงนาฏศิลป์ไทยมาโชว์ภายในงานถึง 10 ชุดด้วยกัน ,ส่วนบรรยากาศภายในงานช่วงกลางวันเต็มไปด้วยผู้คนทั้งชาวไทยและชาวออสซี่ ที่ทยอยกันเดินทางเข้ามาร่วมงานกันเป็นจำนวนมาก กว่า 4,000 คน ถึงแม้ว่าในช่วงเดือนนี้ ประเทศออสเตรเลียจะอยู่ในช่วงฤดูร้อน แต่เนื่องจากงานลอยกระทงถูกจัดขึ้น ณ บริเวณแม่น้ำพารามัตตา ที่มีขนาดกว้างใหญ่ จึงทำให้มีลมพัดพา เอาความเย็นของแม่น้ำเข้ามาในฝั่งดับความร้อน ทำให้รู้สึกสดชื่นเย็นสบายอยู่ตลอดเวลา นอกจากนี้ ทางด้านฝั่งตรงข้ามของเวทีจัดงาน มีการแสดงโชว์ศิลปะมวยไทย นอกจากนี้ข้างเวทีการแสดง มีการสาธิตการทำกระทง ที่ทำจากธรรมชาติ, การสาธิตระบายสีลงหน้ากากผีตาโขน และการสาธิตการปั้นน้ำตาล ซึ่งได้รับความสนใจจากเด็กๆ ชาวออสเตรเลียเข้าแถวรอยาวเหยียด เพื่อที่จะได้รับแจกฟรี เป็นที่สนุกสนานกันเป็นอย่างมาก,จากนั้นเวลา 19.45 น. (ตามเวลาท้องถิ่น เร็วกว่าประเทศไทย 4 ชั่วโมง) นายสก๊อตต์ ลอยด์ นายกเทศมนตรีเมืองพารามัตตา ได้ขึ้นเวทีเพื่อกล่าวแนะนำ เอกอัครราชทูตไทย ณ กรุงแคนเบอร์รา และกงสุลใหญ่ ณ นครซิดนีย์ พร้อมทั้งกล่าวถึงความเป็นมาถึงความสัมพันธ์อันดีมาอย่างยาวนาน ฉันเมืองพี่เมืองน้อง ระหว่างเมืองพารามัตตา กับจังหวัดเพชรบุรี รวมไปถึงอาหารไทยด้วย นายสก๊อตต์ได้กล่าวชมว่า อาหารไทยเป็นอาหารที่ได้รับความนิยมเป็นอย่างมาก เป็นอันดับต้นๆ ของอาหารเอเชียนที่ได้รับความนิยมอยู่ในขณะนี้ อีกทั้งยังเป็นสีสัน และเป็นแรงบันดาลใจ ให้ชาวออสเตรเลียได้ตื่นตัวที่จะเรียนการทำอาหารไทย เพื่อเพิ่มพูนความรู้ความสามารถให้กับตัวเองอีกด้วย , ,ด้าน นายมาริษ เสงี่ยมพงษ์ เอกอัครราชทูต ณ กรุงแคนเบอร์รา ขึ้นบนเวที กล่าวขอบคุณนายกเทศมนตรีเมืองพารามัตตา และความเป็นมาถึงงานลอยกระทง ว่ามีความเป็นมาอย่างยาวนาน ชาวไทยได้มีการจัดงานลอยกระทงกันมาแต่โบราณ จึงนำเอาประเพณีงานลอยกระทงมาจัดที่นี่ เพื่อเผยแผร่ให้ชาวออสเตรเลียได้รู้จักถึงความงดงาม, ได้แบ่งปันถึงประสบการณ์, ได้ขอขมา และเคารพพระแม่คงคาไปพร้อมๆ กันกับชาวเมืองพารามัตตา ตนจึงมีความปรารถนาเป็นอย่างยิ่ง ที่จะเรียนเชิญทุกคนในค่ำคืนแห่งความรื่นเริงนี้ ร่วมกันเฉลิมฉลองงานประเพณี ร่วมทำกิจกรรมโดยร่วมกันลอยกระทง เพื่อปลดปล่อยโชคร้ายไปกับกระทงให้ลอยไปกับแม่น้ำ หลังจากนั้นทุกคนก็จะประสบแต่ความโชคดีตลอดไป และขอขอบคุณทุกๆ ท่านที่มีส่วนเกี่ยวข้องในการจัดงานในครั้งนี้ และจะทำอย่างดีที่สุด เพื่อที่จะประชาสัมพันธ์กิจกรรมต่างๆ ของเมืองพารามัตตา และชุมชนไทย ที่กำลังจะมีขึ้นในปีต่อๆ ไป , ,จากนั้น เอกอัครราชทูตไทย ณ กรุงแคนเบอร์รา, นายธีรเทพ พรหมวงศานนท์ กงสุลใหญ่ ณ นครซิดนีย์, นายสก๊อตต์ ลอยด์ นายกเทศมนตรีเมืองพารามัตตา ได้เดินลงจากเวที ไปยังขบวนกลองยาว เพื่อเดินนำขบวนทั้งชาวไทยและชาวออสซี่ นำกระทงไปลอย ณ บริเวณริมฝั่งแม่น้ำพารามัตตา ท่ามกลางกองทัพสื่อมวลชนไทย และต่างประเทศที่ไปรอทำข่าวกันอย่างคับคั่ง , ,นางรุจิรัศมิ์ ฉัตรเฉลิมกิจ ผอ.ททท.สำนักงานซิดนีย์ กล่าวว่า ปีนี้นอกจากจะมีการแสดงต่างๆ ที่น่าสนใจบนเวทีแล้ว ทางการท่องเที่ยวแห่งประเทศไทย ยังได้นำเอาผ้าไหม มาให้ชมลวดลายอันวิจิตรบรรจงกันถึงที่นี่เลย รวมถึงมีการสาธิตการทำกระทงที่ทำมาจากธรรมชาติ ให้ผู้ที่สนใจได้เข้ามาเรียน, สาธิตการปั้นน้ำตาล, สาธิตการทำดอกไม้ประดิษฐ์, ปั้นของจิ๋ว และวาดหน้ากากผีตาโขน รวมไปถึงกิจกรรม พร้อมทั้งมีการรับสมัคร ฮักไทยแลนด์ แฟนคลับ โดยชาวออสเตรเลียสามารถเข้ามาเป็นแฟนคลับของประเทศไทยได้ โดยการท่องเที่ยวแห่งประเทศไทย จะส่งข้อมูลแหล่งท่องเที่ยวต่างๆ ที่น่าสนใจของประเทศไทยให้กับชาวออสเตรเลีย เพื่อเป็นการกระตุ้นการท่องเที่ยวในประเทศ ฃไทยและประเทศออสเตรเลีย ให้เติบโตมากยิ่งขึ้นอีกด้วย.
ททท.สำนักงานซิดนีย์ ร่วมกับเมืองพารามัตตา ประเทศออสเตรเลีย จัดงาน งานลอยกระทง พารามัตตา เป็นเทศกาลประจำปีของเมืองอย่างย่ิงใหญ่อีกปี หวังช่วยโปรโมตการท่องเที่ยว สินค้าไทย และวัฒนธรรมประเพณีไทย คนเข้าชมงานล้นหลาม
ลอยกระทง,เมืองพารามัตตา,ออสเตรเลีย,แดนจิงโจ้,ททท.,มาริษ เสงี่ยมพงษ์,ซิดนีย์,การท่องเที่ยวแห่งประเทศไทย,รุจิรัศมิ์ ฉัตรเฉลิมกิจ,ข่าวต่างประเทศ